<classify> Mwandishi Wetu JOPO la Wanasheria kutoka Tanzania wameanza kupinga uamuzi uliotolewa na Mahakama Kuu ya AfrikaKusini wa kuizuia ndege ya Shirika la Ndege la ATCL. Jopo la Mawakili hao wakiongozwa na Naibu Wakili Mkuu waSerikali, Dk. Ally Possi limeiambia Mahakama ya Gauteng kwamba yalifanyika makosa katika utoaji wa amri ya kuikamata ndege hiyo. Tumeonyesha kuwa amri ya kuikamata ndege ya Tanzaniza ainaya airbus A220-300 ilitolewa kinyume dhidi ya serikali ya Tanzania na kwambainapaswa kuondolewa, wakili Tembeka Ngcukaitobi wa Afrika Kusini aliiambiamahakama. Taarifa kutoka Mahakama Kuu ya Gauteng, zinaeleza kuwa serikali ya Tanzania pia imewasilisha hojatatu nzito za kisheria kupinga uamuzi wa awali uliotolea na mahakama hiyo. Kiongozi wa ujumbe wa Tanzania, Wakili Damas Ndumbaroambaye pia ni Naibu waziri wa Mambo ya Nje alikaliliwa na chombo kimoja chahabari sio MTANZANIA Jumamosi akisema kuwa anaamini mahakama imeelewa kasoro zauamuzi wa awali kupitia hoja hizo tatu ilizowasilisha na kwamba itatenda haki. Ingawa hakufafanua hoja hizo anasema anaaminizitawarejeshea Watanzania haki yao ya kuipata ndege hiyo. Ndumbaro ameahidi kueleza kwa kina msingi wa sheria wa hojahizo tatu ambazo zimewasilishwa na mahakamani leo atakapozungumza na waandishiwa habari jijini Dodoma. Awali kabla ya kutua Mahakamani jana Naibu Wakili Mkuu waserikali, Dk. Possi alikaririwa na gazeti la serikali la Daily News akisemakuwa timu ya wanasheria nane kutoka Ofisi ya Mwanasheria Mkuu na wenzao waAfrika Kusini watafika mahakamani kupinga uamuzi huo Kwa upande mwingine Wakili Roger Wakefied ambaye katika kesi hiyo anamtetea HermanusSteyn amesisitiza kuwa kulikuwa kunamadai ya msingi katika shauri hilo. Ndege hiyo ilizuiwa Agosti 23 kutokana na amri ya MahakamaKuu ya Afrika Kusini ya Gauteng baada ya mapambano ya muda mrefu kati ya serikaliya Tanzania na mkulima mstaafu mzungu, Hermanus Steyn. Steyn anadai kuwa mali zake Mali ikiwamo kampuni yake ya RiftValley Seed Limited, shamba alilokuwa akimiliki binafsi ikiwamo vifaa, magari250 na ndege ndogo 12 zilitaifishwa kinyume Januari 1982. Inaelezwa kuwa alidai fidia ya Shilingi milioni 373 ambayoserikali ya Tanzania inaona si ya kweli. Hata hivyo Jaji Josephat Mackanja wa Mahakama Kuu ambaye kwasasa amestaafu Julai 9, 2010 aliamuru Steyn alipwe Dola za Marekani 36,375,672.81. Gazeti moja la Kiingereza limendika kuwa upo ushahidi kwamba baada ya kutolewa kwa tuzo yausuluhishi kulikuwa mazungumzo kati ya pande hizo mbili na kusababisha hati yakutatuliwa kwa dola milioni 30 na baadaye serikali ya Tanzania ililipa sehemukubwa ya kiasi hicho ili kumaliza madai hayo. ILIVYOKAMATWA Mwanasheria anayemwakilisha mlalamikaji Roger Wakefield wa kampuniya mawakili ya Werksmans alisema kukamatwa kwa ndege hiyo kunatokana na amriiliyotolewa na Mahakama Kuu ya Johannesburg Jumatano iliyopita. Mteja wake ambaye amejitambulisha kama raia wa Tanzaniamwenye asili ya Namibia iliamriwa na mahakama alipwe Dola za Marekani milioni 33kama fidia iliyotokana na uamuzi wa kutaifisha mali zake, lakini serikaliilimlipa Dola milioni 20 tu. Mwanasheria huyo anadai kuwa raia huyo wa Tanzania mwenyeasili ya Namibia madai yake hayo yanatokana na serikali ya Tanzania kutaifishashamba lake miongo kadhaa iliyopita. kulingana na wakili ambaye hushauri migogoro ya mipaka kiasicha dola milioni 16 kilichobaki ambacho Steyn anadai kilizaa riba ambayo sasaimefikia Dola za Marekani milioni 33. Inaelezwa kuwa kwa miaka yote hiyo mkulima huyo alikuwaakipambana kupata kiasi hicho. Inaelezwa kuwa mkulima huyo aliwaendea wanasheria wa Afrikakusini, chini ya mkataba wa kimataifa wa kutekeleza usuluhishi wa migogoro yakimataifa, kama njia ya kupata anayodai kwamba ilibaki.  <topic>: KITAIFA 